ADERES Burjassot gaudirà d’una trobada amb els actors de “Campeones” i el València Basket
2025-07-24

Aquest dissabte, 6 d’octubre, ADERES Burjassot tindrà l’oportunitat de gaudir d’una trobada molt especial, la qual els portarà a l’Alqueria del Basket per a passar la vesprada amb els actors de la pel·lícula “Campeones” i amb l’equip del València Basket. Com sabut, la pel·lícula està inspirada durant el seu desenvolupament, en l’equip de Bàsquet d’ADERES, en guanyar el seu desé Campionat d’Espanya.

A les 13.30 hores està previst que els components d’ADERES siguen rebuts en l’Alqueria del Basket, instal·lacions per les quals faran una visita per a, a les 15.30 hores, participar en la jornada de portes obertes per al públic. Una vegada comence la jornada, serà l’escalfament i disputaran un partit, de 16 a 16.30 hores contra el València Basket i, és possible, tal com han assenyalat des de l’entitat burjassotera, que també participe algun dels actors de la pel·lícula.

Després del partit, hi haurà una roda de premsa i s’atendrà les xiquetes i els xiquets presents, que podran demanar autògrafs als participants en la trobada.